"Rooz on treenimiseks kasutanud 160 kg hiidlesta, kuus kg tilli, 11 vasika seljatükki, üle nelja kg tüümiani, 460 langustiini, 600 kurki, redist ja porgandit, ligi 14 kg kukeseeni ja üle 9 kg või," rääkis Demjanov. Tema sõnul on Dmitri Rooz läbinud kogu menüü  vastavalt võistlusreeglitele enam kui 30 korral, mis tähendab kokku 165 töötundi ehk terve keskmiselt kuu tööaega, arvestades viie ja poole tunni pikkust valmistamistsüklit ühele korrale. Viie ja poole tunniga peab kokk võistlustel valmistama ja kujundama kaks ühe meetri pikkust roogadega vaagnat ning seejärel esitlema neid žüriile hindamiseks ja degusteerimiseks.